Ur wech ouzhpenn e oan bet re lezirek da vare Nedeleg evit komz eus dekvet levrenn La geste des chevaliers dragon. Non ket sur da vezañ komzet diwar-benn ar rummad-mañ a blij kalz din. E gwirionez ez eo distag pep levrenn hag a gont istor un ezel eus an urzh-se e lechioù ha mareoù disheñvel (met un aergelch krenamzerel a chom ordin). Un urzh merched eo hepken, merched gwerch zoken, abalamour neus nemeto a zo gwarezet ouzh levezon hud an erevent (a zistruj ar plant, an douaroù hag a gemm an dud en euzhviled).  An unnekvet levrenn a zo liammet un tamm gant an dekvet dre ma veze santet un darvoud o tont, ur brezel o kregiñ. Evidon-me neus ket ezhomm da vezañ lennet an dekvet evit kompren met bon, un daore taolenn a vez savet tamm-ha-tamm koa. Neuze aze e vez gwelet un dra na vez ket gwelet alies : un  emvod-meur gant pennoù ar chlanoù disheñvel hag un arnodenn evit ar merched yaouank. Spontus awalch eo evito (tro 12 vloaz int) hag ur bern itrikoù politikel a bep seurt a zo. Dam meno eo ar wech kentañ neus tamm paotr ebet en istor met ne vir ket ouzh an tudennoù da glask galloud hag all. Tuoù fall an urzh a vez lakaet war-wel…  An tresañ neo na mat na fall, klotañ a ra gant an istor met plijet en deus kalz din ar mennozh hag ar pezh a chall degas ar brezel da zont. Ul levrenn un tamm disheñvel  diouzh ar reoù all eo ha neo ket fall dre ret.